बीजापुर बुल्स ने टॉस जीतकर पहले गेंदबाजी का फैसला लिया और उनके गेंदबाजों ने इस फैसले को सही भी साबित किया। बैंगलुरू ब्लास्टर्स ने महज 20 रनों तक चेतन विलियम (1) और कप्तान रॉबिन उथप्पा (9) के विकेट गंवा दिए थे। शुरूआती विकेट गंवाने के बाद बैंगलुरू ब्लास्टर्स की पारी संभल ही नहीं पाई और टीम ने नियमित अंतराल पर विकेट गंवाए। बैंगुलरू ब्लास्टर्स के 8 बल्लेबाज तो दहाई का आंकड़ा भी पार नहीं कर पाए। टीम के लिए सबसे ज्यादा रन सलामी बल्लेबाज केबी पवन ने बनाए, वो 22 रन बनाकर आउट हुए। उनके अलावा अर्शदीप सिंह (14) और मनोज भानडेज (18) को शुरूआत मिली, लेकिन वो लंबी पारी खेलने में नाकाम रहे, जिसके कारण पूरी टीम 101 रनों पर ढेर हो गई। बीजापुर बुल्स के लिए केपी अपन्ना ने सबसे ज्यादा तीन विकेट लिए, तो भावेश गुलेचा और नवीन ने दो-दो विकेट चटकाए।